《脱却布裤》
宋代·邵定翁

前年粜麦得疋布，糠妻一衫侬两裤。去年县公索浇赋，剥裤贳钱寄官库。

一裤著穿两膝露，餮虱爷孙浩无数。昨朝作劳汗如珠，脱挂田头老桑树。

仓茫失收红日暮，偷郎不惜持将去。脱裤儿，谢汝说，老夫颇亦知时节，无奈吾裤无可脱。

作者简介：邵定翁，淳安（今属浙江）人。度宗咸淳中预乡荐。事见《宋诗纪事补遗》卷七七。今录诗十首。